AIŠKINAMASIS RAŠTAS

Dėl Molėtų rajono savivaldybės vietinės reikšmės kelių sąrašo patvirtinimo

1. **Parengto tarybos sprendimo projekto tikslai ir uždaviniai**

Sprendimo projektas parengtas vykdant Kelių įstatymo nuostatas.

Molėtų rajono savivaldybės taryba 2016 m. spalio 20 d. sprendimu Nr. B1-213 „Dėl Molėtų rajono savivaldybės vietinės reikšmės viešųjų kelių tinklo išdėstymo žemėtvarkos schemos keitimo specialiojo plano patvirtinimo“ patvirtino Molėtų rajono vietinės reikšmės viešųjų kelių tinklo išdėstymo žemėtvarkos schemą ir joje pateiktus Molėtų rajono savivaldybės vietinės reikšmės kelių duomenis, kuriais iki šiol buvo vadovaujamasi vykdant kelių priežiūrą, remontą ir kt.

Kelių direkcija 2018 m. spalio 12 d. raštu Nr. (9.13 E) 2E-4125 „Dėl teisės aktų pakeitimo“ visas savivaldybes informavo, kad parengtas Kelių priežiūros ir plėtros programos (toliau – KPPP) tvarkos aprašo pakeitimo projektas ir kad vienas iš KPPP lėšų paskirstymo savivaldybėms kriterijų bus savivaldybių tarybų patvirtintame kelių sąraše nurodytas kelių ilgis, nurodant kelio numerį ir kelio pavadinimą. Kelių sąrašas privalo atitikti Kelių įstatymo nuostatas, kad keliams turi būti suteikti numeriai ir pavadinimai, turi būti nurodytas kelių ilgis ir bendras visų savivaldybės kelių sąraše esančių kelių ilgis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos kelių įstatymas;

**3. Galimos teigiamos ir neigiamos pasekmės priėmus siūlomą tarybos sprendimo projektą** Teigiamos pasekmės: Turėdama tinkamai parengtus visų savivaldybių vietinės reikšmės kelių sąrašus, Kelių direkcija galės kuo anksčiau paskirstyti KPPP lėšas savivaldybėms, o savivaldybės galės laiku atlikti viešųjų pirkimų procedūras ir efektyviau panaudoti joms skirtas KPPP lėšas.

Neigiamų pasekmių nebus.

**4. Priemonės sprendimui įgyvendinti**

Parengtas ir savivaldybės tarybos patvirtintas sąrašas bus išsiųstas Lietuvos automobilių kelių direkcijai prie Susisiekimo ministerijos.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius